
ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2013-04-25 Nr. Tp-5
Šakiai


Posėdis įvyko 2013-04-25 1000- 1230 val.

Posėdžio pirmininkė – Rima Rauktienė.

Posėdžio pirmininkas – Juozas Bertašius.

Posėdžio sekretorė – Vilija Valaitienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 24 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Rima Rauktienė. Siūlau pirmuoju klausimu į darbotvarkę įtraukti papildomai pateiktą 49 klausimą „Dėl Juozo Bertašiaus grįžimo į darbą”, 32 klausimą „Dėl Šakių socialinių paslaugų centro 2012 metų veiklos ataskaitos” siūlau iš darbotvarkės išimti ir visiškai nenagrinėti, 47 papildomai pateiktą klausimo „Dėl pritarimo projektui „Pasienio bendradarbiavimo plėtra rekonstruojant kelius Goldape ir Šakiuose” netraukti į darbotvarkę. Dar noriu papildyti darbotvarkę keliais pasisakymais: informacija dėl padėties daugiabučių namų renovavimo srityje Šakių rajone, su kuria supažindins Ūkio skyriaus vyresnioji specialistė A.Cikanienė, bei apie tarybos sprendimų vykdymą informuos tarybos sekretorius E.Krištolaitis. 

NUSPRĘSTA. Patvirtinti posėdžio darbotvarkę su pakeitimais ir papildymais. 

BALSAVO: „už“ – 24 (vienbalsiai).
 
DARBOTVARKĖ:

1. Dėl Juozo Bertašiaus grįžimo į darbą.

2. Dėl rajono savivaldybės tarybos 2013 m. vasario 28 d. sprendimo Nr. T-52 dalinio pakeitimo ir papildymo. 








3. Dėl uždarosios akcinės bendrovės „Šakių šilumos tinklai” vadovo 2012 metų ataskaitos. 

4. Dėl uždarosios akcinės bendrovės „Šakių vaistinė” vadovo 2012 metų ataskaitos.


5. Dėl uždarosios akcinės bendrovės „Šakių vandenys” vadovo 2012 metų ataskaitos. 


6. Dėl uždarosios akcinės bendrovės „Šakių laidotuvių namai” vadovo 2012 metų ataskaitos. 




7. Dėl uždarosios akcinės bendrovės „Šakių autobusų parkas” vadovo 2012 metų ataskaitos. 




8. Dėl gyvenamųjų patalpų, esančių Kudirkos Naumiestyje, Dariaus ir Girėno g. 35-3, paskirties pakeitimo. 




9. Dėl valstybės turto pripažinimo netinkamu (negalimu) naudoti. 



10. Dėl 76/100 dalių gyvenamųjų patalpų su rūsiu, esančių Šakių mieste, Jaunystės take 4-32, privatizavimo. 


11. Dėl leidimo atlikti nuomojamų negyvenamųjų patalpų, esančių Šakiuose, V.Kudirkos g. 104, paprastąjį remontą. 



12. Dėl panaudos sutarties su viešaja įstaiga Kriūkų ambulatorija nutraukimo.     



13. Dėl ilgalaikio ir trumpalaikio materialiojo turto perdavimo laikinai neatlygintinai valdyti ir naudotis viešajai įstaigai Kriūkų ambulatorijai. 




14. Dėl turto perdavimo švietimo įstaigoms. 



15. Dėl turto perdavimo. 


16. Dėl ilgalaikės paskolos iš valstybės vardu pasiskolintų lėšų investiciniams projektams finansuoti ėmimo. 



17-27. Dėl viešųjų įstaigų 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo (11 sprendimų). 



28. Dėl viešo konkurso Lietuvos nacionalinės sveikatos sistemos biudžetinių ir viešųjų įstaigų, kurių steigėja yra savivaldybė, vadovų pareigoms eiti nuostatų tvirtinimo. 



29. Dėl rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydžių nustatymo. 


30. Dėl vienkartinės paramos Gintautui Kriščiokaičiui skyrimo. 

31. Dėl vienkartinės paramos Evaldui Raževičiui skyrimo. 

32. Dėl rajono savivaldybės 2013 metų socialinių paslaugų plano tvirtinimo. 

33. Dėl Raimondo Januševičiaus skyrimo Šakių kultūros centro direktoriumi. 

34. Dėl Griškabūdžio gimnazijos ikimokyklinio ugdymo skyriaus „Pumpurėlis” paruošiamos grupės pavadinimo pakeitimo. 




35. Dėl Lekėčių vidurinės (pagrindinės) mokyklos paruošiamosios grupės pavadinimo pakeitimo. 




36. Dėl uždarosios akcinės bendrovės „Šakių vandenys” geriamojo vandens tiekimo ir nuotekų tvarkymo paslaugų kainų nustatymo. 


37. Dėl keleivių vežimo reguliariais reisais vietinio (priemiestinio) susisiekimo maršrutais tarifų nustatymo UAB „Šakių autobusų parkas”.


38. Dėl rajono savivaldybės aplinkos apsaugos rėmimo specialiosios programos 2013 m. priemonių vykdymo sąmatos pakeitimo. 




39. Dėl Gelgaudiškio specialiojoje mokykloje teikiamos paslaugos tarifo nustatymo. 

40. Dėl rajono savivaldybės tarybos 2013 m. vasario 28 d. sprendimo Nr. T-48 „Dėl Zyplių dvaro sodybos arklidžių pastate teikiamos paslaugos tarifo nustatymo” pripažinimo netekusiu galios. 

41. Dėl mažmeninės prekybos alkoholiniais gėrimais licencijų išdavimo tvarkos tvirtinimo ir rajono savivaldybės tarybos sprendimų pripažinimo netekusiais galios. 



42. Dėl žemės sklypo, esančio Šakių seniūnijoje, Giedručių kaime, padalinimo ir paskirties pakeitimo detaliojo plano tvirtinimo. 




43. Dėl žemės sklypo, esančio Šakių seniūnijoje, Giedručių kaime, Ūkininkų g., paskirties pakeitimo detaliojo plano tvirtinimo. 

44. Dėl vietos bendruomenių savivaldos 2013-2015 metų programos lėšų vietos bendruomenių sprendimams įgyvendinti rajono savivaldybėje skyrimo ir naudojimo tvarkos aprašo tvirtinimo. 

45. Dėl pritarimo maitinimo labdaros būdu paslaugai.


46. Dėl projekto „Informacinės visuomenės plėtros Šakių rajone programa II”.

 
1. SVARSTYTA. Juozo Bertašiaus grįžimo į darbą klausimas. 


Pranešėja Rima Rauktienė, savivaldybės mero pavaduotoja. Klausimas pristatytas komitetuose, pats meras juose dalyvavo. Meras visus informavo, kad nusprendė grįžti anksčiau negu buvo išėjęs.  

Į posėdį atvyko tarybos narė Irena Haase, toliau posėdyje dalyvauja 25 tarybos nariai.


NUSPRĘSTA. Pritarti sprendimo projektui (sprendimas Nr. T-125). 

BALSAVO: „už“ – 25. 

Toliau posėdžiui pirmininkauja rajono savivaldybės meras Juozas Bertašius.


Juozas Bertašius, savivaldybės meras. Ačiū už supratimą, ačiū visiems už tą darbą, kurį jūs dirbot, ačiū pavaduotojai už jos kantrybę ir gebėjimą tuos 5 mėnesius atlikti savo ir mano darbą. Tie 5 mėnesiai mano gyvenime buvo išbandymo, tvirtybės ir apsisprendimo laikotarpis. Aš atlaikiau visas tas negandas. Sugrįšiu, galit neabejoti, švarus ir be jokio nusikaltimo padarymo. Tas spektaklis baigsis artimiausiu metu. Ačiū visiems, dirbkim toliau rajono žmonių labui.

2. SVARSTYTA. Rajono savivaldybės tarybos 2013 m. vasario 28 d. sprendimo Nr. T-52 dalinio pakeitimo ir papildymo klausimas. 


Pranešėja Tania Čižauskienė, Biudžeto ir turto skyriaus vyriausioji specialistė. 


NUSPRĘSTA. Pritarti sprendimo projektui (sprendimas Nr. T -126).


BALSAVO: „už“ – 25.  



3. SVARSTYTA. Uždarosios akcinės bendrovės „Šakių šilumos tinklai” vadovo 2012 metų ataskaitos klausimas. 


Pranešėja Tania Čižauskienė, Biudžeto ir turto skyriaus vyriausioji specialistė. 

Edmundas Rinkevičius. UAB „Šakių šilumos tinklai” yra numatę investuoti 6 mln. litų į 5 megavatų katilo statybą. Regioninės plėtros komiteto posėdžio metu buvo užduotas klausimas, kiek vartotojams kainuos šiluma, įgyvendinus šią investiciją.

Laimutis Kasparavičius, UAB „Šakių šilumos tinklai” generalinis direktorius. Jeigu jau šiandien šis katilas stovėtų ir nereikėtų bankams mokėti palūkanų, vartotojams šilumos kaina mažėtų 5 ct ir būtų 21 ct. Kadangi bankams reikia grąžinti paskolą, tai žadam, kad kaina mažės 1 centu, o gal ir 2 ct. Kai bus atlikti darbai, viskas išsispręs, tai priklausys ir nuo to, kiek užtruks Valstybinės kainų ir energetikos kontrolės komisijos procedūros.
Edmundas Rinkevičius. Tai kaina mažės 1 ct ar 2 ct?

Laimutis Kasparavičius. Vieną centą garantuoju, dėl dviejų – abejoju.


Edmundas Rinkevičius. Šakių rajono savivaldybės taryba kiekvienais metais UAB „Šakių šilumos tinklai” kompensuoja 255 tūkst. litų už paskolą, kuri buvo paimta modernizuojant Gelgaudiškio šilumos ūkį. Kadangi 5 metai jau praėję ir dalis paskolos grąžinta, palūkanų suma mažėja, ar nemanot ta dalis, kuria buvo įsipareigota pirminiame etape, berods 100 tūkst. Lt, ir kiek yra sumažėjusios palūkanos, nuo rajono savivaldybės tarybos kiekvienais metais po truputį persikeltų ant UAB „Šakių šilumos tinklai” pečių?
Laimutis Kasparavičius. Nemanau, kad tai būtų nuoseklu. Šiuos klausimus aptariame prieš priimdami sprendimus, susitariame tiek su bankais, tiek su kitais finansuotojais kaip elgsimės ištisu laikotarpiu. Jei keistume šitą numatytą tvarką, kažin ar būtume pajėgūs grąžinti bankams pinigus. 

Edmundas Rinkevičius. Jūsų pranešime yra numatyta, kad savivaldybė turėtų suteikti 0,5 mln. litų garantiją dėl jums reikalingų apyvartinių lėšų. Situacija keičiasi, įsipareigojimai savivaldybei didėja, nes priešingu atveju, jeigu jūs tų lėšų negrąžintumėte, savivaldybė yra laiduotoja. Savivaldybės administracija turi rimtai peržiūrėti tai, kas pasirašyta 2008 metais ir svarstyti šį klausimą. 

Juozas Bertašius. Manau administracijos direktorius suprato, ką jis turi padaryti.

NUSPRĘSTA. Pritarti sprendimo projektui (sprendimas Nr. T-127).


BALSAVO: „už“ – 23, „susilaikė“ - 2.



4. SVARSTYTA. Uždarosios akcinės bendrovės „Šakių vaistinė” vadovo 2012 metų ataskaitos klausimas. 


Pranešėja Tania Čižauskienė, Biudžeto ir turto skyriaus vyriausioji specialistė.

Juozas Bertašius. Regioninės plėtros komitete buvo Edmundo Rinkevičiaus pamąstymai ir tarybos nariams išdalintas pamąstymas dėl UAB „Šakių vaistinė” ateities. Svarstydami sekančio tarybos posėdžio sprendimų projektus, komitetuose apsvarstysim ir pateiktą pasiūlymą. Vaistinės vedėja nedalyvauja. Šioje vaistinėje vyksta psichotropinių medžiagų prekyba. Tai vienintelė vaistinė rajone, prekiaujanti šiomis medžiagomis. Bendra sukaupta lėšų suma yra apie 300 tūkst. litų, o 2012 m. nuostolis yra 1000 litų.


Edmundas Rinkevičius. Esu pateikęs savo matymą dėl ataskaitos. Pagal Akcinių bendrovių įstatymą ir pagal rajono savivaldybės tarybos reglamentą, nepatvirtinus ataskaitos, yra sprendžiamas vadovo atsakomybės klausimas. Manau, kad UAB „Šakių vaistinė” yra valdoma netinkamai, turtas yra savivaldybės, o per metus patiriama 70-80 tūkst. litų nuostolių. Nepalaikysiu ataskaitos ir balsuosiu prieš. Prašau mero ir savivaldybės tarybos narių surasti būdą ir formą, kad  Šakių vaistinės klausimas būtų nagrinėjamas labai aiškiai. Ar būtų sudaryta darbo grupė ar administracijos kompetencijos pakaktų, bet siūlau nepritarti vadovo ataskaitai.


Juozas Bertašius. Būtų protingiausia sudaryti darbo grupę, į kurią įeitų  kompetentingi specialistai, kurie išmano tuos dalykus ir vėliau pateiktų tarybai svarstyti šį klausimą.

NUSPRĘSTA. Pritarti sprendimo projektui (sprendimas Nr. T-128).

BALSAVO: „už“ – 21, „prieš” – 2, „susilaikė” – 2.

5. SVARSTYTA. Uždarosios akcinės bendrovės „Šakių vandenys” vadovo 2012 metų ataskaitos klausimas.


Pranešėja Tania Čižauskienė, Biudžeto ir turto skyriaus vyriausioji specialistė.

Juozas Bertašius. Klausimas buvo svarstytas komitetuose ir prieita išvados, kad vandens kainos netvirtinsim, tai liečia 32 tūkst. vandens vartotojų. Bendrovėje labai sudėtinga finansinė situacija. Didesnė kaina įsigalios po 5 mėnesių. Taryba turi padėti išgyventi šį laikotarpį, tad UAB „Šakių vandenys” teks kompensuoti iš rajono savivaldybės biudžeto negautas lėšas. Šitą informaciją turėjo išgirsti ne tik UAB „Šakių vandenys” direktorius, bet ir rajono gyventojai. Kaina įsigalios tuomet, kai bus patvirtinta Valstybinėje kainų ir energetikos kontrolės komisijoje.

Edmundas Rinkevičius. Vadovo ataskaitoje nurodoma, kad UAB „Šakių vandenys” perteklinio vandens priskaitoma iki 69 proc., Kudirkos Naumiestyje - 54,9 proc. perteklinio vandens, Panovių nuotekų valymo įrenginiuose 75 proc., Lukšių nuotekų valymo įrenginiuose 86 proc. ir pan. Regioninės plėtros komiteto posėdžio metu, be šių skaičių sakėte, kad tik 50 proc. iš gręžinių išgauto vandens parduodama, 50 proc. – pradingsta. Negaudami tokių pajamų už vandens tiekimą (50 proc.), už nuotekų valymą – 50 proc., už nuotekų nuvedimą – 50 proc. ar nemanot, kad reikėtų investicijas kreipti į vandens apskaitą, į tinkamą nuotekų tinklų ir įrenginių įvedimą ir investuoti tiktai į tuos objektus, kurie neštų pridedamą vertę.

Vaidas Litinskas, UAB „Šakių vandenys” direktorius. Klausimas minimas ne pirmi metai, problema tik gilėja ir jos neina išspręsti. Tai būtina daryti, bet įmonės padėtis tokia, kad negalime imti paskolų, o kai neturim tai ir negalim, kai negalim tai ir neturim.

Martinas Eimutis. Ataskaitoje pasigedau ilgalaikių tikslų, kurie padėtų išspręsti įmonės problemas, pagerinti balansą. Kalbama tik apie tarifo didinimą žmonių sąskaita. Kaip efektyviau būtų galima tvarkytis su skolomis, kokie turėtų būti kiti ilgalaikiai žingsniai, kurie suefektyvintų įmonės darbą?


Vaidas Litinskas. Perspektyva šiek tiek aprašyta ataskaitoje. Pirmiausiai tai turėtų būti paslaugų atskyrimas. Šiuo metu vandens kaina įvardijame lietaus kanalizacijos tvarkymą, eilę kitų darbų, šulinių dangčių kilnojimą, kelio bortų, pralaidų tvarkymą. Jeigu atliekame kitus darbus, tai turėtų būti numatytas konkretus finansavimas. Paslaugų atskyrimas rodytų realią vandens kainą. Brangsta ne tik vanduo, bet visos tiekiamos paslaugos. Perteklinis vanduo yra didžiulė problema. Šiai problemai išleidžiama ne mažiau kaip 0,5 mln. litų. Metų nuostolis – šios paslaugos tiekimas. Mažesnės problemos: butų apskaita, kur negalima įeiti ir kontroliuoti, seni tinklai, kai gedimas pastebimas tik po savaitės, kai jau būna didžiulis vandens praradimas. 

NUSPRĘSTA. Pritarti sprendimo projektui (sprendimas Nr. T-129). 

BALSAVO: „už“ – 23, „susilaikė“ - 2.


6. SVARSTYTA. Uždarosios akcinės bendrovės „Šakių laidotuvių namai” vadovo 2012 metų  ataskaitos klausimas.


Pranešėja Tania Čižauskienė, Biudžeto ir turto skyriaus vyriausioji specialistė.


NUSPRĘSTA. Pritarti sprendimo projektui (sprendimas Nr. T-130).

BALSAVO: „už“ – 25 (vienbalsiai).


7. SVARSTYTA. Uždarosios akcinės bendrovės „Šakių autobusų parkas” vadovo 2012 metų ataskaitos klausimas.

Pranešėja Tania Čižauskienė, Biudžeto ir turto skyriaus vyriausioji specialistė.

Bernardinas Petras Vainius. Yra gautas Pašešupio gyventojų prašymas dėl penktadieninio maršruto Kudirkos Naumiestis – Kiduliai atstatymo. Pašalas išėjęs, nuo Bunikių iki Kidulių jau važiuoti galima. Ta problema nebūtų tokia opi, jeigu kas nors, pvz. Šakių rajono savivaldybės administracija, imtųsi iniciatyvos, kad šita kelio atkarpa būtų sutvarkyta, pvz. iškirstas miško ruožas bent per vieną eglę, tuomet kelias gautų saulės ir greičiau išdžiūtų. Šitas kelias turėtų būti pravažiuojamas visais metų laikais. Gyventojai nori, kad UAB „Šakių autobusų parkas” atnaujintų šį maršrutą nuo sekančio penktadienio, nes artėja Motinos diena. Taip pat siūlyčiau Ūkio skyriui įtraukti šį maršrutą į kompensuojamų maršrutų sąrašą, nes juo važinėja tokie žmonės, kurie turi teisę į kompensacijas.


Tomas Povilaitis, UAB „Šakių autobusų parkas” direktorius. Metų pradžioje buvo sudaryta komisija nuostolingų maršrutų svarstymui. Šiai komisijai buvo pateiktos išsamios visų maršrutų ataskaitos, apie tai, kokios keleivių kategorijos važiuoja , kokie nuostoliai patiriami. Šitam maršrutui komisijoje nebuvo pritarta. Čia patiriama apie 15 tūkst. Lt nuostolių ir pervežama apie 2000 keleivių per metus. Maršrutu Šakiai – Slavikai - Šilgaliai penktadienį buvo atidarytas papildomas reisas dėl moksleivių pavėžėjimo. Atkarpa Kudirkos Naumiestis – Jurbarkas - nutrūko. Norint atnaujinti šį maršrutą, jį reikia įtraukti į visuomenei būtinų maršrutų sąrašą ir rasti galimybių kompensuoti nuostolius. Minimas kelias - nepavydėtinas, kadangi maršrutu važiuojama tik penktadieniais, vos ne žvyrkeliu nuvažiuojama apie 200 km. Sąnaudos yra labai didelės, kenčia ir technika.


Edmundas Rinkevičius. Savo ataskaitoje nurodot, kad 2011 m. turėjot 499 tūkst. keleivių, o praeitais metais tik 482 tūkst., sumažėjimas 17 proc. Kas sąlygoja tokį paslaugos naudotojų kritimą?

Tomas Povilaitis. Keleivių mažėjo visose kategorijose. Didžiausias keleivių skaičiaus mažėjimas – tai moksleivių skaičiaus mažėjimas, nes visame rajone moksleivių tik mažėja. Keleivių didėjo tik užsakomuosiuose reisuose. 
NUSPRĘSTA. Pritarti sprendimo projektui (sprendimas Nr. T-131).
BALSAVO: „už“ – 23, „susilaikė“ - 2.



8. SVARSTYTA. Gyvenamųjų patalpų, esančių Kudirkos Naumiestyje, Dariaus ir Girėno g. 35-3, paskirties pakeitimo klausimas. 

Pranešėja Tania Čižauskienė, Biudžeto ir turto skyriaus vyriausioji specialistė.


NUSPRĘSTA. Pritarti sprendimo projektui (sprendimas Nr. T-132). 

BALSAVO: „už“ – 25 (vienbalsiai).

9. SVARSTYTA. Valstybės turto pripažinimo netinkamu (negalimu) naudoti  klausimas.


Pranešėja Tania Čižauskienė, Biudžeto ir turto skyriaus vyriausioji specialistė.


NUSPRĘSTA. Pritarti sprendimo projektui (sprendimas Nr. T-133). 

BALSAVO: „už“ – 25 (vienbalsiai).


10. SVARSTYTA. 76/100 dalių gyvenamųjų patalpų su rūsiu, esančių Šakių mieste, Jaunystės take 4-32, privatizavimo klausimas.


Pranešėja Tania Čižauskienė, Biudžeto ir turto skyriaus vyriausioji specialistė.

Irena Haase. Noriu patikslinti, aiškinamąjame rašte yra nurodyta, kad pagrindinė būsto nuomininkė yra Berūta Markevičienė. Būstas parduodamas Petrui Markevičiui, kuris veikia pagal įgaliojimą. Ar tai teisinga? Kodėl ne pačiai Berūtai Markevičienei, kuriai atstovauja pagal įgaliojimą Petras Markevičius. Ar nebus kokių nesusipratimų? Įgaliotam asmeniui parduoti negalima.


Juozas Bertašius. Sprendimas bus pataisytas, kad jis būtų juridiškai teisingas.


Felicita Totoraitienė, Biudžeto ir turto skyriaus vyresnioji specialistė. Galėtume pasiderinti šį klausimą su juristais ir pataisysim taip, kaip turi būti. 


Kęstutis Smirnovas. Manau, kad čia paruošta pagal Šakių notarų biuro patvirtintą įgaliojimą. Žinau, kad Berūta Markevičienė yra sunkiai serganti.


Irena Haase. Įgaliojimas yra atstovauti B. Markevičienės interesus, įgaliojimo nematėm. Dabar būstas parduodamas asmeniui, kuris nėra būsto nuomininkas. 


Edmundas Rinkevičius. Butas turėtų būti parduodamas nuomininkui, o P. Markevičius tegul tvarko dokumentus. 

Felicita Totoraitienė. Supažindino su Berūtos Markevičienės įgaliojimo turiniu Petrui Markevičiui. 

Juozas Bertašius. Sprendimo projekte vietoje žodžių „Petras Markevičius” įrašyti žodžius „Berūta Markevičienė”.

NUSPRĘSTA. Pritarti sprendimo projektui su pataisa (sprendimas Nr. T-134). 

BALSAVO: „už“ – 25 (vienbalsiai).


11. SVARSTYTA. Leidimo atlikti nuomojamų negyvenamųjų patalpų, esančių Šakiuose, V.Kudirkos g. 104, paprastąjį remontą klausimas.


Pranešėja Tania Čižauskienė, Biudžeto ir turto skyriaus vyriausioji specialistė.

NUSPRĘSTA. Pritarti sprendimo projektui (sprendimas Nr. T-135). 


BALSAVO: „už“ – 25 (vienbalsiai).


12. SVARSTYTA. Panaudos sutarties su viešąja įstaiga Kriūkų ambulatorija nutraukimo klausimas.

Pranešėja Tania Čižauskienė, Biudžeto ir turto skyriaus vyriausioji specialistė.

NUSPRĘSTA. Pritarti sprendimo projektui (sprendimas Nr. T-136). 


BALSAVO: „už“ – 25 (vienbalsiai).


13. SVARSTYTA. Ilgalaikio ir trumpalaikio materialiojo turto perdavimo laikinai neatlygintinai valdyti ir naudotis viešajai įstaigai Kriūkų ambulatorijai klausimas.


Pranešėja Tania Čižauskienė, Biudžeto ir turto skyriaus vyriausioji specialistė.

NUSPRĘSTA. Pritarti sprendimo projektui (sprendimas Nr. T-137).

BALSAVO: „už“ – 25 (vienbalsiai).


14. SVARSTYTA. Turto perdavimo švietimo įstaigoms klausimas.


Pranešėja Tania Čižauskienė, Biudžeto ir turto skyriaus vyriausioji specialistė.

NUSPRĘSTA. Pritarti sprendimo projektui (sprendimas Nr. T-138).

BALSAVO: „už“ – 25 (vienbalsiai). 

15. SVARSTYTA. Turto perdavimo klausimas.


Pranešėja Tania Čižauskienė, Biudžeto ir turto skyriaus vyriausioji specialistė.

NUSPRĘSTA. Pritarti sprendimo projektui (sprendimas Nr. T-139). 

BALSAVO: „už” – 25 (vienbalsiai).

16. SVARSTYTA. Ilgalaikės paskolos iš valstybės vardu pasiskolintų lėšų investiciniams projektams finansuoti ėmimo klausimas.


Pranešėja Tania Čižauskienė, Biudžeto ir turto skyriaus vyriausioji specialistė.

NUSPRĘSTA. Pritarti sprendimo projektui (sprendimas Nr. T-140).

BALSAVO: „už“ – 24, „susilaikė“ - 1.


17. SVARSTYTA. Viešosios įstaigos Šakių ligoninės 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

Irena Haase. Kokia pagrindinė priežastis, kad VšĮ Šakių ligoninė veiklą baigė nuostolingai?


Algirdas Klimaitis, viešosios įstaigos Šakių ligoninės vyriausiasis gydytojas. Praeitais metais ryškiai augo kitų paslaugų, kurios reikalingos įstaigos veiklai užtikrinti, kainos. Savaime suprantama, finansavimas iš ligonių kasų pagal gyventojų skaičių mažėjo. Kriterijai išlikę tie patys, o sąnaudos santykinai didėja. Šių metų rezultatas planuojamas taip pat neigiamas. Šių metų sutartyje su ligonių kasa vien stacionarinėm paslaugom finansavimas mažėja 14 proc. 


NUSPRĘSTA. Pritarti sprendimo projektui (sprendimas Nr. T-141).

BALSAVO: „už“ – 24, „susilaikė“ - 1.


18. SVARSTYTA. Viešosios įstaigos Šakių pirminės asmens sveikatos priežiūros centro 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-142).

BALSAVO: „už“ – 25 (vienbalsiai).


19. SVARSTYTA. Viešosios įstaigos Kudirkos Naumiesčio pirminės sveikatos priežiūros centro 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-143).


BALSAVO: „už“ – 25 (vienbalsiai). 


20. SVARSTYTA. Viešosios įstaigos Šakių greitosios medicinos pagalbos stoties 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-144).


BALSAVO: „už“ – 25 (vienbalsiai).



21. SVARSTYTA. Viešosios įstaigos Gelgaudiškio ambulatorijos 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-145).


BALSAVO: „už“ – 25 (vienbalsiai).



22. SVARSTYTA. Viešosios įstaigos Griškabūdžio ambulatorijos 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

Irena Haase. Dėl kokių priežasčių rezultatai neigiami?

Stasė Žilienė, viešosios įstaigos Griškabūdžio ambulatorijos vyriausioji gydytoja. Kaip ir visam rajone mažėja gyventojų, jų sumažėjo apie 2000. Imamės priemonių, mažinam etatus, klausimus spręsim.


NUSPRĘSTA. Pritarti sprendimo projektui (sprendimas Nr. T-146).


BALSAVO: „už“ – 23, „susilaikė“ - 2.



23. SVARSTYTA. Viešosios įstaigos Kidulių ambulatorijos 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-147).


BALSAVO: „už“ – 25 (vienbalsiai).



24. SVARSTYTA. Viešosios įstaigos Kriūkų ambulatorijos 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

Irena Haase. Dėl kokių priežasčių rezultatai neigiami?

Mečislovas Švabas, viešosios įstaigos Kriūkų ambulatorijos vyriausiasis gydytojas. Priežastys tos pačios, gyventojų mažėjimas. Balas taip pat nepadidintas. Brangsta ir kitos paslaugos. 


Sigitas Stanaitis. Dalyvavau darbo grupėje dėl Plokščių ir Kriūkų ambulatorijų apjungimo. Šiuo metu apie tai nekalbama, kaip vyksta šis procesas?

Mečislovas Švabas. Procesas vyksta, tačiau yra ir objektyvių, ir subjektyvių priežasčių. Pagal reikalavimus, truputį neatitinka Kriūkų ambulatorijos plotai ir kabinetai. Šiandien priimtas sprendimas dėl turto perdavimo, todėl bus prijungtas vaistinės plotas, atsiras galimybė išplėsti paslaugas gyventojams, įrengiant dar vieną kabinetą. Tuomet bus gautas naujas higienos pasą ir procesas pajudės. Trūksta ir lėšų, yra parašytas prašymas merui dėl lėšų skyrimo. Reikalingi juridiniai veiksmai, perplanavimai, visur reikalingi pinigai. 

Edmundas Rinkevičius. Sujungus Kriūkų ir Plokščių ambulatorijas, koks rezultatas planuojamas 2013 metams?

Mečislovas Švabas. Būtų gerai, kad rezultatas būtų bent nulinis. Sunku prognozuoti.

NUSPRĘSTA. Pritarti sprendimo projektui (sprendimas Nr. T-148). 

BALSAVO: 
„už” – 24, susilaikė – 1.

25. SVARSTYTA. Viešosios įstaigos Plokščių ambulatorijos 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-149). 


BALSAVO: „už“ – 25 (vienbalsiai).



26. SVARSTYTA. Viešosios įstaigos Lekėčių ambulatorijos 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

Aurelija Maksvytienė. Kaip sprendžiamas klausimas dėl vaistinės Kriūkuose ir kokie planai ateityje?

Ingrida Radišauskienė, viešosios įstaigos Lekėčių ambulatorijos vyriausioji gydytoja. Anksčiau apie tai buvo kalbėta Sveikatos ir socialinės politikos komitete ir buvo aptartos galimybės. Stengsimės kiek galima greičiau teikti vaistinės paslaugas ambulatorijoje.

NUSPRĘSTA. Pritarti sprendimo projektui (sprendimas Nr. T-150). 


BALSAVO: „už“ – 23, „susilaikė“ - 2.



27. SVARSTYTA. Viešosios įstaigos Lukšių ambulatorijos 2012 metų finansinės atskaitomybės tvirtinimo, pritarimo veiklos ataskaitai bei 2013 metų veiklos užduočių tvirtinimo klausimas.


Pranešėja Daina Bagdonienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-151). 

BALSAVO: „už“ – 24, „susilaikė“ – 1. 


28. SVARSTYTA. Viešo konkurso Lietuvos nacionalinės sveikatos sistemos biudžetinių ir viešųjų įstaigų, kurių steigėja yra savivaldybė, vadovų pareigoms eiti nuostatų tvirtinimo klausimas. 


Pranešėja Daina Bagdonienė, savivaldybės administracijos vyriausioji specialistė. 

NUSPRĘSTA. Pritarti sprendimo projektui (sprendimas Nr. T-152). 

BALSAVO: „už“ – 25 (vienbalsiai).



29. SVARSTYTA. Rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydžių nustatymo klausimas. 


Pranešėja Daina Bagdonienė, savivaldybės administracijos vyriausioji specialistė. Siūlau tokius dydžius: 


1. Šakių pirminės asmens sveikatos priežiūros centro vyriausiojo gydytojo – 30 procentų.


2. Kudirkos Naumiesčio pirminės sveikatos priežiūros centro vyriausiojo gydytojo – 20 procentų.


3. Šakių greitosios medicinos pagalbos stoties direktoriaus – 40 procentų.


4. Gelgaudiškio ambulatorijos vyriausiojo gydytojo – 10 procentų.


5. Kidulių ambulatorijos vyriausiojo gydytojo – 20 procentų.


6. Plokščių ambulatorijos vyriausiojo gydytojo – 10 procentų. 

NUSPRĘSTA. Pritarti sprendimo projektui (sprendimas Nr. T-153). 


BALSAVO: „už“ – 24, „susilaikė“ – 1.


30. SVARSTYTA. Vienkartinės paramos Gintautui Kriščiokaičiui skyrimo klausimas. 


Pranešėja Leonora Pocevičiūtė, Socialinės paramos skyriaus vedėja.


NUSPRĘSTA. Pritarti sprendimo projektui (sprendimas Nr. T-154). 


BALSAVO: „už“ – 25 (vienbalsiai)



31. SVARSTYTA. Vienkartinės paramos Evaldui Raževičiui skyrimo klausimas. 


Pranešėja Leonora Pocevičiūtė, Socialinės paramos skyriaus vedėja 

NUSPRĘSTA. Pritarti sprendimo projektui (sprendimas Nr. T-155).

BALSAVO: „už“ – 25 (vienbalsiai).


32. SVARSTYTA. Rajono savivaldybės 2013 metų socialinių paslaugų plano tvirtinimo klausimas. 


Pranešėja Leonora Pocevičiūtė, Socialinės paramos skyriaus vedėja 

Martinas Eimutis. Vakar vyko Jaunimo reikalų tarybos posėdis, kuriame buvo toks pastebėjimas, kad už kelių mėnesių Šakiuose pradės veikti atviras jaunimo centras. Metų eigoje šis planas turės būti papildytas, įtraukiant į jį būtent atvirą jaunimo centrą.

NUSPRĘSTA. Pritarti sprendimo projektui (sprendimas Nr. T-156). 

BALSAVO: „už“ – 25 (vienbalsiai).

33. SVARSTYTA. Raimondo Januševičiaus skyrimo Šakių kultūros centro direktoriumi klausimas. 


Pranešėja Augenija Kasparevičienė, Kultūros ir turizmo skyriaus vedėja.

Violeta Simonavičienė. Kodėl tai buvo vienintelis mūsų rajone žmogus, atitinkantis išsilavinimą ir kitus kultūrinius rekvizitus. Norėčiau išgirsti p. Januševičiaus mintis apie tai, ką planuojate daryti su esamais ar naujais kolektyvais ir pan.


Augenija Kasparevičienė. Pagal kvalifikacinius reikalavimus, kurie nustatyti pagal Vyriausybės nutarimus, 2004 m. kultūros ministro nutarimą, I kategorijos kultūros centro direktoriui privalomi reikalavimai buvo išdėstyti konkurso sąlygose. Kas atitiko reikalavimus, visi galėjo dalyvauti konkurse. Buvo du kandidatai, vienas neatvyko, tad ir liko į šias pareigas vienas kandidatas. 


Violeta Simonavičienė. Ar nėra jaunų žmogų, bebaigiančių mokyklas, su naujais vėjais, ar buvo ieškota, ar buvo apsiribota tik vietiniais resursais?

Augenija Kasparevičienė. Gegužės 1 d. Raimondui Januševičiui sukanka 40 metų. Tai žmogus, turintis patyrimą ir esantis pačiame jėgų žydėjime. Konkursas – atviras, jame galėjo dalyvauti visi, kurie atitiko kvalifikacinius reikalavimus. Ieškojimų nebuvo, nes buvo paskelbtas konkursas.


Raimondas Januševičius. Tikrai man atitenka ne pats geriausias palikimas Kultūros centre. Jei buvo tik du kandidatai, vadinasi nelabai yra norinčių dirbti tokį darbą, tai didelė atsakomybė vadovauti reprezentacinei įstaigai Šakių mieste. Meno kolektyvai reprezentuoja ne tik Šakių miestą, bet ir respubliką. Galime pasigirti aukšto lygio kolektyvais, aš juos tik palaikysiu ir skatinsiu. Reikia kelti meninį lygį, bet tai šiuo metu mažiausia problema. Jie dirba savo darbą ir parodo viską. Pats Kultūros centro įvaizdis yra labai nusmukęs, jį pakelti labai sunku. Tai vienas iš strateginių tikslų – atstatyti bendruomenės pasitikėjimą pačiu Šakių kultūros centru. 


Martinas Eimutis. Gaila, kad taip pesimistiškai kalbat, norėtųsi girdėti 2-3 argumentus, tikslus, kaip taisysite padėtį. Kalbate apie nusmukusį lygį, bet pats esate to dalis. Ką darysite, kad keistųsi padėtis?

Raimondas Januševičius. Kultūros sritis – tai tokia meno sritis, kur niekas nepasidaro per dieną, tai nuoseklus darbas. Aš pats žinau, kad pokyčiai įvyksta per 0,5-1 metus laiko. Pirmiausiai tai darbuotojų požiūris į darbą. Reikia, kad būtų dirbama ne tam kad dirbti, o tam, kad būtų padarytas produktas. Tai pačių renginių organizavimas, personalo kvalifikacijos kėlimas. 


Violeta Simonavičienė. Žinote, kad vadovai nėra tie pagrindiniai žmonės, pirmiausiai reikia turėti kolektyvą su kuo dirbti. Žmonės, kurie ateina dainuoti, šokti, yra savanoriai. Norėčiau, kad kolektyvų vadovams nebūtumėte griežtas, nes prikalbinti žmones nėra paprasta.

Raimondas Januševičius. Yra žmonių, kuriems tikrai reikia griežtumo, bet yra žmonių, kuriems užtenka savo entuziazmo. Negalima būti visiems atlaidžiu, jei matai, kad žmogus neatlieka savo pareigų. 


Augenija Kasparevičienė. Jeigu nebus žmonių kolektyvuose, nereikės nei mūsų. 


Valdas Stankūnas. Ką jūs manote apie Šakiuose susikūrusį naują pučiamųjų instrumentų orkestrą. Ar jis atras jūsų dūšioje kertelę, ar bus pagalbos?

Raimondas Januševičius. Nors nesu priimtas, bet jau dirbu. Pats dalyvavau pučiamųjų orkestro peržiūroje. Pritariu, palaikau ir palaikysiu šią iniciatyvą. Viskas priklauso nuo kolektyvo vadovo, jei jis kompetentingas, tai apie jį atsiras žmonių, norinčių užsiimti meniniu ugdymu. Šakiuose mums jo labai reikia.


Kęstutis Smirnovas. Kokios galimybės ir bendradarbiavimas su sporto klubais ir organizacijomis? Kultūrą ir sportą vienija bendri renginiai. Ką apie tai manote?

Raimondas Januševičius. Manau rasime bendrą kalbą dėl šių renginių, rasime naujų idėjų, naujų minčių, apjungsime juos bendruomenės tikslams.


Irena Haase. Visiškai neišgirdome nieko apie patį direktorių, jo dalykines savybes, kuo jis gali pasigirti.


Raimondas Januševičius. Pats sudėtingiausias klausimas vertinti patį save. Girtis man visiškai nepriimtina. Trumpas 9 metų darbas Šakiuose su jaunimu, su vaikais įrodo visas mano savybes – renginių organizavimą, jaunimo pritraukimą ir patį mano pasišventimą kultūros menui. Daugiau nenorėčiau detalizuoti, vardijant visus titulus ir pasiekimus.


Henrikas Zaremba. Noriu pritarti kandidatūrai. Seniai dirbantis, sutvarkęs cirką. Labai geri pasiekimai, siūlau pritarti sprendimo projektui. 

NUSPRĘSTA. Pritarti sprendimo projektui (sprendimas Nr. T-157).



BALSAVO: „už“ – 25 (vienbalsiai).

34. SVARSTYTA. Griškabūdžio gimnazijos ikimokyklinio ugdymo skyriaus „Pumpurėlis” paruošiamosios grupės pavadinimo pakeitimo klausimas. 


Pranešėja Vyda Pranckevičienė, Švietimo ir sporto skyriaus vedėja. Norėčiau papildyti sprendimo projektą, konstatuojamojoje dalyje įrašant „Švietimo įstatymo 44 straipsnio 4 dalimi”.

NUSPRĘSTA. Pritarti sprendimo projektui su papildymu (sprendimas Nr. T-158). 


BALSAVO: „už“ – 25 (vienbalsiai).


35. SVARSTYTA. Lekėčių vidurinės (pagrindinės) mokyklos paruošiamosios grupės pavadinimo pakeitimo klausimas. 


Pranešėja Vyda Pranckevičienė, Švietimo ir sporto skyriaus vedėja. Taip pat reikėtų papildyti konstatuojamąją dalį, įrašant žodžius „Švietimo įstatymo 44 straipsnio 4 dalimi”.

Edmundas Rinkevičius. Suprantu, kad šitas tarybos sprendimas iš dalies sprendžia Lekėčių ikimokyklinio ugdymo problemas? Bet sprendžiamos tik 10-15 vaikų problemos.


Vyda Pranckevičienė. Šiuo metu pristatytas paruošiamosios grupės sąrašas. Sąraše yra tik 8 vaikai vietoj 10, galėsim papildyti dviem ikimokyklinukais. Ikimokyklinio amžiaus vaikų (4-5 m.) yra tik 10 prašymų su parašais. Šešių metų visi 8, taip pat kiti vaikai, tad iš viso 12 vaikų.


Edmundas Rinkevičius. O tiems, kas nepatenka į tą grupę, ką daryti, kaip spręsti šią problemą?

Vyda Pranckevičienė. Kurie norėjo, parašė prašymus (10), o vėliau, kai mokykla bus reorganizuota į daugiafunkcį centrą, spręsis kitos su šiuo klausimu susijusios problemos. 

NUSPRĘSTA. Pritarti sprendimo projektui su papildymu (sprendimas Nr. T-159). 


BALSAVO: „už“ – 25 (vienbalsiai).


36. SVARSTYTA. Uždarosios akcinės bendrovės „Šakių vandenys” geriamojo vandens tiekimo ir nuotekų tvarkymo paslaugų kainų nustatymo klausimas. 

Pranešėjas Kęstutis Kuncaitis, Ūkio skyriaus vedėjas.
Juozas Bertašius. Prieš teikiant balsuoti šį klausimą, reikia priimti sprendimą dėl sprendimo, kad galėtume balsuoti, nes visi naudojame vandenį.
Prašau balsuoti dėl sprendimo priėmimo.


NUSPRĘSTA. Pritarti sprendimo priėmimui (sprendimas Nr. T-160).

BALSAVO: „už” - 25 (vienbalsiai)

Juozas Bertašius. Komitetuose buvo nuspręsta kainų netvirtinti, vadinasi už šį sprendimo projektą reikėtų balsuoti prieš. Po 5 mėnesių įsigalioja kainos, patvirtintos Valstybinės kainų ir energetikos kontrolės komisijos, o negautą lėšų dalį reikės kompensuoti iš biudžeto lėšų. Sprendimo projektą reikia svarstyti.
Edmundas Rinkevičius. Komiteto posėdžio metu buvau išsakęs tokią nuostatą, kad pateiktas sprendimo projektas dėl kainų patvirtinimo prasilenkia su sveiku protu. Investicijos į vandens tiekimą – pačios minimaliausios, o kainos didėjimas – pats didžiausias. Didžioji dalis vandenviečių neatitinka geriamojo vandens kokybės reikalavimų. Reikia teikimo Valstybinei kainų ir energetikos kontrolės komisijai, dėl investicijų, kurios padarytos, o kur vandens paslauga – kaina didėti neturi. Tai socialiai neteisinga.  

Juozas Bertašius. ES lėšų vandens kokybės gerinimui nėra. Lėšos gali būti skiriamos tik iš bendro savivaldybės biudžeto. 

Kęstutis Kuncaitis. UAB „Šakių vandenys” pateikė prašymą Valstybinei kainų ir energetikos kontrolės komisijai. Komisija, išnagrinėjusi prašymą, kainą sumažino 17 proc. Naujos kainos perderinimas užtrunka ilgai. 
Juozas Bertašius. Tarybos narys išreiškė savo nuomonę ir pateikti minėtą teikimą. Per 5 mėnesius galima daug padaryti ir išsiaiškinti. 

Henrikas Zaremba. E. Rinkevičiaus klausimas prieštarauja įstatyminei bazei. Atskiroms vandenvietėms skirtingos kainos nustatyti negalima, turi būti vieninga kaina ir jos negalima kaitalioti. Jeigu savivaldybė turi galimybę finansuoti, tuomet reikia nepritarti šiam sprendimo projektui.
Edmundas Rinkevičius. Gal reikėtų priimti protokolinį sprendimą dėl kompensacijos. Numatyti suma iki 500 tūkst. Lt. 

Juozas Bertašius. Šitą sumą turime kompensuoti UAB „Šakių vandenys”. Tarybos nariai bus informuoti apie tai, iš kur bus surastos lėšos. Dviejų metų laikotarpyje įmonė turi pradėti dirbti pelningai. 

NUSPRĘSTA. Nepritarti sprendimo projektui.


BALSAVO: „už“ – 1, „prieš” – 23, susilaikė – 1.


37. SVARSTYTA. Keleivių vežimo reguliariais reisais vietinio (priemiestinio) susisiekimo maršrutais tarifų nustatymo UAB „Šakių autobusų parkas” klausimas. 


Pranešėjas Kęstutis Kuncaitis, Ūkio skyriaus vedėjas.


NUSPRĘSTA. Pritarti sprendimo projektui (sprendimas Nr. T-161).



BALSAVO: „už“ – 24, „susilaikė“ – 1.

38. SVARSTYTA. Rajono savivaldybės aplinkos apsaugos rėmimo specialiosios programos 2013 m. priemonių vykdymo sąmatos pakeitimo klausimas. 


Pranešėjas Kęstutis Kuncaitis, Ūkio skyriaus vedėjas.

Marija Jurgilienė. Praeitą savaitę lankėmės Sintautuose. Bendruomenė iškėlė klausimą dėl greičio apribojimo Sintautų miestelio teritorijoje. Kodėl šio klausimo negalima išspręsti?

Kęstutis Kuncaitis. Buvo atvykę Kelių direkcijos atstovai, aptartos visos priemonės. Kai bus įvykę viešieji pirkimai, jos bus įdiegtos.


Bernardinas Petras Vainius. Prieš keletą metų nutiestas pėsčiųjų takas nuo Šakių m. iki buvusio „metalo”. Kodėl tame kelio ruože nėra leistinas didesnis greitis, bent jau iki 70 km/val.? Kam padaryta investicija, jeigu ir toliau šioje zonoje greitis ribojamas?

Kęstutis Kuncaitis. Saugaus eismo komisijoje šis klausimas buvo svarstomas 3-4 kartus, bet visada jam buvo nepritarta. Pirmiausiai, pėsčiųjų takas yra valstybės įmonės „Marijampolės regiono keliai” žinioje krašto kelio juostoje ir balsuojant prieštaravo tiek patys Marijampolės regiono kelių atstovai, tiek Kelių policijos atstovai. Argumentas – avaringumas ir saugumas, nes minimoje atkarpoje yra įvykę daug nelaimių.


Juozas Bertašius. Sutarta su Šakių rajono policijos komisariato komisaru, kad kiekvieno mėnesio pabaigoje tarybos posėdžio metu jis pateiks informaciją, apie tai, kas buvo  padaryta dėl saugumo, avaringumo ir pan. Kitame tarybos posėdyje dalyvaus komisaras ir bus galimybė išsiaiškinti rūpimus klausimus.

NUSPRĘSTA. Pritarti sprendimo projektui (sprendimas Nr. T-162). 

Marija Jurgilienė išėjo iš posėdžių salės.


BALSAVO: „už“ – 24 (vienbalsiai).


39. SVARSTYTA. Gelgaudiškio specialiojoje mokykloje teikiamos paslaugos tarifo nustatymo klausimas. 


Pranešėjas Kęstutis Kuncaitis, Ūkio skyriaus vedėjas.

Henrikas Zaremba išėjo iš posėdžių salės, Marija Jurgilienė grįžo į posėdžių salę.

Toliau posėdyje dalyvauja 24 tarybos nariai.

NUSPRĘSTA. Pritarti sprendimo projektui (sprendimas Nr. T-163).


BALSAVO: „už“ – 24 (vienbalsiai).


40. SVARSTYTA. Rajono savivaldybės  2013 m. vasario 28 d. sprendimo Nr. T-47 „Dėl Zyplių dvaro sodybos arklidžių pastate teikiamos paslaugos tarifo nustatymo” pripažinimo netekusiu galios klausimas. 


Pranešėjas Kęstutis Kuncaitis, Ūkio skyriaus vedėjas.

NUSPRĘSTA. Pritarti sprendimo projektui (sprendimas Nr. T-164).

BALSAVO: „už“ – 24 (vienbalsiai).


41. SVARSTYTA. Mažmeninės prekybos alkoholiniais gėrimais licencijų išdavimo tvarkos tvirtinimo ir rajono savivaldybės tarybos sprendimų pripažinimo netekusiais galios  klausimas. 


Pranešėjas Kęstutis Kuncaitis, Ūkio skyriaus vedėjas.

Vaidas Balčiūnas. Licencija kainuoja 30 Lt, ar šie pinigai mokami į rajono biudžetą? Gal reikėtų kelti kainą, nes už tiek ir šiukšlių niekas nerenka.


Kęstutis Kuncaitis. Taip šie pinigai renkami į rajono biudžetą. Už atliekų sutvarkymą atsakingas renginio organizatorius. Čia kalbama apie tuos prekybininkus, kuriems išduodama vienkartinė licencija. 

NUSPRĘSTA. Pritarti sprendimo projektui (sprendimas Nr. T-165).

Martinas Eimutis išėjo iš posėdžių salės.


BALSAVO: „už“ – 23 (vienbalsiai).


42. SVARSTYTA. Žemės sklypo, esančio Šakių seniūnijoje, Giedručių kaime, padalinimo ir paskirties pakeitimo detaliojo plano tvirtinimo klausimas. 


Pranešėja Vita Valaitienė, Architektūros ir urbanistikos skyriaus vedėja. 


NUSPRĘSTA. Pritarti sprendimo projektui (sprendimas Nr. T-166).


BALSAVO: „už“ – 23 (vienbalsiai).


43. SVARSTYTA. Žemės sklypo, esančio Šakių seniūnijoje, Giedručių kaime, Ūkininkų g., paskirties pakeitimo detaliojo plano tvirtinimo klausimas. 


Pranešėja Vita Valaitienė, Architektūros ir urbanistikos skyriaus vedėja.


NUSPRĘSTA. Pritarti sprendimo projektui (sprendimas Nr. T-167).


BALSAVO: „už“ – 23 (vienbalsiai). 


44. SVARSTYTA. Vietos bendruomenių savivaldos 2013-2015 metų programos lėšų vietos bendruomenių sprendimams įgyvendinti rajono savivaldybėje skyrimo ir naudojimo tvarkos aprašo tvirtinimo klausimas. 


Pranešėjas Algimantas Damijonaitis, administracijos direktoriaus pavaduotojas.


NUSPRĘSTA. Pritarti sprendimo projektui (sprendimas Nr. T-168). 


BALSAVO: „už“ – 23 (vienbalsiai).


45. SVARSTYTA. Pritarimo maitinimo labdaros būdu paslaugai klausimas. 


Pranešėja Leonora Pocevičiūtė, Socialinės paramos skyriaus vedėja.


NUSPRĘSTA. Pritarti sprendimo projektui (sprendimas Nr. T-169).

Martinas Eimutis grįžo į posėdžių salę.

BALSAVO: „už“ – 23, susilaikė - 1.


46. SVARSTYTA. Projekto „Informacinės visuomenės plėtros Šakių rajone programa II”  klausimas. 


Pranešėjas Vitas Girdauskas, Regioninės plėtros skyriaus vedėjas.


NUSPRĘSTA. Pritarti sprendimo projektui (sprendimas Nr. T-170).

BALSAVO: „už“ – 24 (vienbalsiai).


***


Asta Cikanienė. Pateikė informaciją apie daugiabučių renovacijos klausimus (pridedama).
***


Edmundas Krištolaitis pateikė informaciją dėl sprendimų įgyvendinimą praeitame ketvirtyje. Visi sprendimai įgyvendinami arba įgyvendinti. 

***


Kęstutis Gudelevičius. Yra gautas Asociacijos paminklo Pranui Vaičaičio fondo vadovo Vidmanto Staniulio prašymas dėl prisidėjimo lėšomis prie paminklo Pranui Vaičaičiui. Aukų lapai yra pas mane.

Taip pat yra gautas Voverių bendruomenės prašymas. Bendruomenė kreipėsi dėl keleto problemų, kurias, pagal galimybes, padėjau išsiaiškinti. Kai kuri teikiama informacija mane neramina. 

Perskaitė paklausimą (pridedama).

Nuo š. m. vasario mėnesio Voverių bendruomenė kreipiasi į mane. Daug kartų pats susitikau su jais, iniciavau susitikimą su administracijos direktoriumi. Man buvo teigiama, kad projekto buvo atsisakoma todėl, kad visuomenė susiskaldžiusi ir visuomenė atsisakė šio projekto. Deja, tai yra melas. Asmeniškai beveik su 80 proc. gyventojų susitikau, tik du žmonės dėl asmeninių priežasčių tam prieštaravo. Kovo 13 d. susitikimo metu administracijos direktoriaus buvau prašęs pateikti informaciją, ar buvo surinkti parašai, rašyti protokolai ar pan. Deja, niekas nieko nepateikė. Pateikė tik 250 gyventojų parašų, kurie pritarė tvenkinio išvalymui. Jeigu kas ir prieštaravo, tai reikia vykti pas tuos gyventojus, bandyti įtikinti, kalbėtis. Kyla baimė dėl administracijos blogo darbo. Balandžio 20 d. susitikime Kudirkos Naumiestyje iš Regioninės plėtros skyriaus vedėjo V.Girdausko sužinojom, kad kitais metais šakiečiams bus skirta 12 mln. Lt. Niekas apie tai anksčiau nežinojo. Kai bus paskirti pinigai, vėl bus neaišku, kur jie bus panaudoti. Tarybos nariai irgi nieko nežino. Dėl Voverių bendruomenės prašymo, norėčiau, kad atsakymai į pateiktus klausimus būtų konkretūs ir rimti.

Juozas Bertašius. Buvo dvi nuomonės: valyti ežerą ar ne. Darbai buvo sustabdyti dėl to, kad neužteko pinigų, todėl buvo pasirinktas kitas ežeras. Jei bus lėšų, bus sugrįžta prie šio klausimo. Bus surinkti visi faktai ir bus rastas sprendimas. Dalį šio klausimo aš žinau, o kitą dalį – išsiaiškinsiu. Priimtus sprendimus savivaldybės taryba gali taisyti, koreguoti ir pan.. Nereikia dramatizuoti šio įvykio, o stengtis tenkinti bendruomenės poreikius. Manau, kad rasim priimtiną sprendimą ir bendruomenei, ir administracijai. 

***


Bernardinas Petras Vainius. Smagu, kad prie biurokratinių sprendimų galime paanalizuoti vieną kitą klausimą, aktualų visiems gyventojams. Siūlyčiau, kad sekančiame tarybos posėdyje išklausytume ne tik savivaldybės administracijos skyrių specialistų nuomonę apie esamą padėtį, bet ir pasikviestume kompetentingus ir atsakingus asmenis kiekvienu konkrečiu atveju galinčius pateikti informaciją. Siūlau sekančiam posėdyje išklausyti informaciją, ją apsvarstyti ir priimti protokolinius sprendimus ar pasiūlymus dėl esamos rajono kelių būklės. Ji yra daugiau negu žiauri. Siūlau įtraukti šį klausimą į sekančio posėdžio darbotvarkę. Tam yra visas mėnuo laiko, atitinkamos įstaigos gali tam pasiruošti. Gali dalyvauti posėdyje Susisiekimo ministerijos, Marijampolės regiono kelių atstovai ar Seimo narys, kad išgirstų iš visų mūsų, kokia yra padėtis rajone.

Juozas Bertašius. Įpareigoti rajono savivaldybės administracijos Ūkio skyriaus vedėją Kęstutį Kuncaitį suderinti Marijampolės regiono kelių atstovų ir kitų specialistų, kurie gali atsakyti į klausimus dėl minėtos problemos, dalyvavimą tarybos posėdyje. 

Bernardinas Petras Vainius. Balandžio 8 d. keletas tarybos narių parašėm paklausimą dėl Šakių skvero padėties, nes iškilo keletas klausimų. Norėtume išgirsti, kaip šis klausimas sprendžiamas.


Juozas Bertašius. Mano prašymu dėl skvero bus kalbama rytoj. Pasižiūrėjau į du projektus, iš kurių vienas, galbūt, priimtinas. Mums gal nereikia betoninės aikštės. Mes pabandysim šiuo klausimu rasti sprendimą, kuris būtų realus ir priimtinas. Paprašiau, kad nukeltų šio klausimo galutinį svarstymą, o po to pasitarimo, gal jau bus galima kalbėti plačiau. 


Vaidas Balčiūnas. Jeigu bus sprendžiamas Šakių skvero klausimas, tai norėjau paklausti, jog lyg ir buvo išrinkti laimėtojai, bet nepaskelbti. Kodėl taip atsitiko ir kada bus galima tikėtis rezultato? Suprantu, kad sudėtingos procedūros, kai bus galima kalbėti su konkurso laimėtoju, manau, kad mes, kaip tarybos nariai, turėsim teisę su jais susitikti, kontroliuoti, kad būtų įvykdytos konkurso sąlygos. Manau, kad daug kas norėtų dalyvauti svarstyme. 


Juozas Bertašius. Pasiūlymas buvo toks, kad skvero klausimą pirmiausiai apsvarstyti mažesniame rate, o vėliau svarstyti didesniame rate, kad ir tarybos posėdžio metu.


Edmundas Rinkevičius. Šiandien nesvarstytas klausimas dėl Šakių socialinių paslaugų centro ataskaitos. Darbuotojai ir direktorė kreipėsi į mane klausdami, kokie sprendimai bus priimami dėl Centro veiklos ir finansinio audito. Kada jis turi prasidėti ir baigtis?

Tiek vieni, tiek kiti nori pasisakyti tarybos posėdžio metu. Ar galėtume suteikti tokią galimybę? Situacija yra įtempta ir tęsiasi apie 6 mėn. 


Taip pat į mane kreipėsi Gelgaudiškio gyventoja Dana Šimkuvienė, gyvenanti Mokyklos g. 14-7, dėl nepakeliamo triukšmo jos bute. Pats lankiausi jos bute ir girdėjau, kad triukšmas tikrai yra labai didžiulis, tai gali būti dėl šiluminio siurblio. Ūkio skyriaus vedėjas K.Kuncaitis šią problemą turėtų spręsti. Raštu atsakyti nereikia, bet problema turi būti išspręsta. 


Juozas Bertašius. Administracijos direktoriui nurodyta nedelsiant organizuoti Šakių socialinių paslaugų centro auditą. Savivaldybės tarybos posėdis vyks gegužės pabaigoj, tad per tą laiką auditas turėtų būti atliktas. 

Posėdžio pirmininkė

